שיחה:יוליוס קיסר

message: יוליוס קיסר המציא את המספרים בהשראת הילידים???? מה זה הקשקןש הזה?
replies: text: כמו שכתבת זה קישקוש. מחקתי. (אני מקווה שסיפור היירדאל והאנשים הלבנים לא גורם לך להסס כשאתה רואה שטויות). אביהו 19:06, 8 מרץ 2004 (UTC)
חששתי שיבוא איזה רומאי זקן ויוכיח אותי על בורותי משתמש:neudorf

message: הרמה הלשונית בחלק "החלטותיו כדיקטטור" ירודה למדי. היות ואין לי הידע מה באמת החליט יוליוס קיסר, לא שיניתי כמעט דבר שם - אבל טוב יהיה אם מישהו בקיא בתחום ישפר את הסגנון. --אייתלאדאר 11:47, 5 יולי 2004 (UTC)
thread_title:  רמה לשונית 

message: ערך זה, וערכי הקיסרים, שבויים היו זה זמן רב בידיו של משתמש צעיר ורב ידע, אך בעל יכולת ניסוח ירודה. הגיע הזמן שיעברו מתיחת פנים, עריכה, יצירת הקשר וכו'. כרגע אני מטפל רק ב"יוליוס קיסר" (השלד - הערך הגדול בויקי האנגלית. עבודה עם הספר של יעבץ במיוחד בשאלות של כיתוב, ועם סויטוניוס על מנת להכניס קצת טריוויה, ועם מקורות נוספים על מנת לתת רקע רחב ככל האפשר). אני קורא לכל אחד מן הכותבים ה"היסטוריים" שלנו לאמץ לו (בניחותא. איננו מקימים כאן מתבן כי אם ארמון לקיסרים) קיסר חביב, ולשחררו מן השבי. אלמוג 10:50, 1 אפר' 2005 (UTC)
thread_title: יום שחרורו מן השבי של יוליוס קיסר

message: מדוע מופיעה תבנית קיסרי רומי בערך? הרי יוליוס קיסר בכלל לא מופיע בה! ערןב 05:09, 10 אפר' 2005 (UTC)
replies: text: אז צריך להוסיף אותו לתבנית--יום טוב 06:00, 10 אפר' 2005 (UTC)
replies: text: :לא נכון, צריך להסיר את התבנית (וכך עשיתי).  יוליוס קיסר לא היה קיסר רומא.  יורשו, אוגוסטוס, היה הקיסר הראשון -- הראשון שהתהדר בתואר Princeps ("ראשון"), שהיה לשון נקיה ל"שליט יחיד".
Ijon 17:54, 12 אפר' 2005 (UTC)
replies: text: :: כמובן שקיסר לא היה "קיסר רומא" אבל הוא יסד הלכה למעשה את שלטון היחיד בה. ולכן, כפי שבכל ערך של מלך בויקפדיה קיימת  תבנית כל  השליטים ששלטו אחריו, כך צריך להיות בערך של יוליוס קיסר, שממשיך דרכו הישיר היה אוגוסטוס. בברכה--יום טוב 18:17, 12 אפר' 2005 (UTC)

text: :: אני בדעתו של יום טוב. סווטוניוס מונה את הקיסרים (עד ימיו...) החל מיוליוס קיסר. בספרו "חיי שנים עשר הקיסרים" (DE VITAE CAESARUM} מתחיל מניין הקיסרים מיוליוס קיסר, ומגיע עד דומיטיאנוס כך שברור שלא מדובר רק בקיסרי השושלת היוליו קלאודית ששם משפחתם היה קיסר אלא באנשים ששלטו ברומא שלטון יחיד, בין אם כינו עצמם פרינקפס, ובין אם לאו. אלמוג 18:47, 12 אפר' 2005 (UTC)
replies: text: :::אני גם נוטה לדעתם של קודמי ומציע להחזירו לתבנית. גילגמש • שיחה  18:49, 12 אפר' 2005 (UTC)
א. 'קיסר' הוא כינוי, קוגנומן, של היוליים. כל השליטים מאוגוסטוס עד נרון, קשורים בקשר משפחתי ונושאים את הכינוי 'קיסר' מתוקף הקשר המשפחתי שלהם. (קשר משפחתי נוצר גם ע'י אימוץ). אוגוסטוס השיג לגיטימציה פורמלית לשלטונו, וכך יורשיו. עם רצח נרון עולים אוזורפטורים לשלטון. נטילת השם 'קיסר' מבקשת להעניק להם לגיטמציה. איש אינו מכנה את עצמו 'מלך, רקס' כיוון שהמושג נחשב מגונה בעיני הרומאים. השאלה היא מתי הופך השם המשפחתי הזה לשם תואר, כינוי של שליט. סווטוניוס כותב על הקיסרים, האמתיים והמדומים. ולדעתי 'קיסר' הוא כינוי של 'משפחה'. לכן מוצדק להתחיל ביוליוס קיסר.
ב. למרות הקשר המשפחתי, אוגובטוס אינו ממשיך דרכו של יוליוס קיסר אלא בונה, בתבונה רבה, משטר חדש.
אנחנו מכנים את הזמן שמתחיל בעלית אוגוסטוס בשנת 31 לפנ'הס, 'תקופת הקיסרות'. היא נחלקת ל'פרינקיפט' ו'דומינט'. עודד Freiherr - שיחה 22:30, 26 באפריל 2021 (IDT)
thread_title:  מדוע מופיעה תבנית קיסרי רומי בערך? 

message: בערך מופיעה מספר פעמים המלה "מפלגה" ("מפלגת האופטימטים", "מפלגת העם" וכיוצא בזאת). הקונסנזוס ההיסטורי היום הוא שלא ניתן להגדיר את הקבוצות הללו בתור "מפלגות", שכן הן היו רחוקות מאוד מצורה של מפלגה מודרנית. המינוח המקובל, אם אינני טועה, הוא "סיעות", וגם הוא בעייתי. מדובר בסופו של דבר בקבוצות של בעלי אינטרסים, שלפעמים סתרו זה את משנהו. לא כולם היו בבירור באחת מהסיעות (אם כי קאטו הצעיר, לדוגמה, או קיקרו, היו בירור אופטימטים).
באותו נושא - אינני מכיר בשום מקום שימוש ב-"העם" לציון הסיעה הפופולרית. לטעמי השם "פופולרית" גם מדויק יותר לקורא העברי.
נקודה נוספת - הסיפור על התבטאותו של סולה כי "ביוליוס חבוי יותר ממריוס אחד" וכן הסיפור על אזהרת מגיד העתידות לגבי האידים של מרס - אינם עובדות היסטוריות. לכן, נראה לי שעדיף לו היתה מופיעה הסתייגות "מסופר ש" לפניהם (או דבר דומה).
replies: text: נשמע הגיוני ונכון. יתוקן בהתאם. אלמוג 02:40, 28 אפר' 2005 (UTC)
thread_title:  "מפלגות"? 

message: כתוב פה שהפירוש של "Veni, vidi, vici" זה "באתי, ראיתי, ניצחתי", ולפי מה שאני יודע זה "באתי, ראיתי, כבשתי".
באנגלית: I came, I saw, I conquered
תשובה:
Vici מזכיר את המילה Victory יותר מאשר Conquer, וברוב השפות שתי המילים האלו נראות דיי דומה.
מנקודת ההנחה שלי, הפירוש "באתי, ראיתי, ניצחתי" יותר נכון מאשר "כבשתי".
בכל מקרה, לא אני זה שכתב את זה ("באתי ראיתי ניצחתי"). פשוט שמתי לב לדיון כאן על זה.
replies: text: האמרה הזו היא בלטינית, כך שממש לא רלוונטי איזה מילה אנגלית היא מזכירה למישהו. vincere בלטינית זה גם לנצח וגם לכבוש. ‏odedee • שיחה 09:41, 17 באוקטובר 2007 (IST)
replies: text: :vincere בלטינית זה "לנצח", לא "לכבוש". באנגלית התרגום המקובל הוא I conquered, שבעצמו יכול להיות גם "כבשתי" וגם "ניצחתי". אביעד המקורי • שיחה • בואו להתפעל 09:47, 17 באוקטובר 2007 (IST)
replies: text: ::זה נכון באיטלקית, אבל ממה שראיתי בכמה מילונים, בלטינית המשמעויות רחבות יותר - אני משער שבאותה התקופה ניצחון היה שקול לכיבוש. ‏odedee • שיחה 09:49, 17 באוקטובר 2007 (IST)
replies: text: :::במילון הקאנוני של לואיס מופיעה רק המשמעות של "לנצח" - גם כפועל עומד ("לנצח בקרב") וגם כפועל יוצא ("לנצח את הגאלים", ואז אפשר להשתמש גם ב-conquer באנגלית). הייתרון במילון הזה הוא שהוא מביא ציטוטים ודוגמאות לשימוש בפועל מכל המקורות החשובים, ובין כל הדוגמאות לא ראיתי אף אחת במשמעות של "לכבוש" - אלא אם כן תרצה לומר "לכבוש את הגאלים". בכל אופן, המשמעות היא לא של כיבוש שטח אדמה אלא של ניצחון על מישהו. אביעד המקורי • שיחה • בואו להתפעל 10:00, 17 באוקטובר 2007 (IST)
replies: text: ::::אם אתה אומר, סומך עליך. אתה מתכוון ל-Lewis & Short? אין לי אותו לצערי. ‏odedee • שיחה 10:05, 17 באוקטובר 2007 (IST)
replies: text: :::::זה לא לואיס ושורט, אם כי זה אותו הלואיס - זהו An Elementary Latin Dictionary של, משנת 1891 (!), שהוא עדיין פופולרי בכל העולם והמילון המומלץ ביותר בחוג ללימודים קלאסייים באוניברסיטת ת"א, שם למדתי לטינית כמה שנים. אביעד המקורי • שיחה • בואו להתפעל 10:22, 17 באוקטובר 2007 (IST)
thread_title:  פירוש "Veni, vidi, vici" 

message: קראסוס לאו דווקא גורם מאזן בין השניים, אלא צלע שלישית בפני עצמה. כשלונו מול הפרתים לא הפר איזון, כזה
לא היה בתקופת הטריומוויראט שאופיינה באלימות רבה בפוליטיקה ברומא.
thread_title:  הצגת קראסוס כגורם מאזן(?) ב'סופו של הטריומוויראט' 

message: פומפיוס מוצג כמי שההפך "איש אמונם של הסנאטורים השמרנים". זה לא כל כך מדויק, רוב הדעות דווקא מצביעות על כך שהסנאטורים השמרנים נקטו עמדה לצידו של פומפיוס. המאבק לא היה בין הסנאט לקיסר, אל בין פומפיוס לקיסר.
thread_title:  פומפיוס 

message: בוויקיפדיות זרות, בערכים שעוסקים בגיבורי התנ"ך, מביאים בכותרת את השם שלהן כפי שהוא נכתב בעברית בת-זמננו, באלפבית האשורי הרבוע, ולא באלפבית העברי הקדום, למרות שהוא זה ששימש את אותן דמויות תנ"כיות בזמנן לאיות שמן. בערכים שעוסקים באישים מההיסטוריה התורכית, מוצג שמן כפי שהוא נכתב בתורכית ב-זמננו, הנכתבת באותיות לטיניות, גם אם מדובר באישים מתקופה שקדמה לרפורמה של הכתב התורכי, שבזמנם עוד נכתבה השפה התורכית באותיות ערביות. מאותם טעמים בדיוק, את שמו של יוליוס קיסר בראשית הערך יש להציג בצורתו הלטינית- בלטינית מודרנית, הכוללת גם אותיות קטנות, רווחים בין מילים, ואבחנה בין U לV ובין G לC. את המידע על צורת איות השם במאה הראשונה לפנה"ס העברתי להערת שוליים, למרות שאני חושב שזו בדיוק הערת שוליים אחת יותר ממה שראוי להקדיש למידע הזה. טיפש ט"ו בשבט • שיחה 01:18, 19 בנובמבר 2007 (IST)
thread_title: הסבר לשינוי

message: על ידי מישהו. אבל על ידי מי? שי/בן - שיחה 14:00, 2 בדצמבר 2008 (IST)
replies: text: על ידי הרבה אנשים ששיתפו פעולה. זה כתוב בערך. נוי - שיחה 20:01, 7 בדצמבר 2008 (IST)
thread_title:  הוא נרצח 

message: יוליוס קיסר שימש מתישהו כעורך דין? היה כזה מושג בתקופה ההיא? לא נראה לי המהנדס - שיחה 21:52, 26 באוגוסט 2009 (IDT)
replies: text: היה גם היה. אלמוג 22:10, 26 באוגוסט 2009 (IDT)
thread_title:  יוליוס קיסר עורך דין?  

message: הצבעה על הסרת/השארת ההמלצה מתקיימת כאן. לעיון הויקיפדים. ‏Danny-w‏ 00:46, 3 באוקטובר 2009 (IST)
thread_title:  הצבעה על הסרת/השארת ההמלצה 

message: שהיה עריץ וחיסל את הדמוקרטיה הראשונה בהיסטוריה.
לא יתכן שאם כל כך הרבה אנשים חברו נגד אדם אחד, אז בעיה היא אצלם והכל בסדר אצלו.
זה שאפילו חבר שלו פנה נגדו רק מחזק את הרושם הזה. המתנקשים היו חייבים לו את קידומם?
אןלי זה הוא שהיה חייב להם להם את הצלחתו ושכח אותם בשלב מסויים והתחיל להתנהג כאילו אין בלתו
והנצחונות הצבאיים והפוליטיים שלו שייכים רק לו?
בכל מקרה אי אפשר לדעת כמה העם תמך במתנקשים, או התנגד להם. מאחר שהוא היה דיקטטור וממשיכיו היו דיקטטורים שמן הסתם לא אהבו סיפור של התנקשות בדיקטטור
סיפרו את הסיפור בדרך שלהם. Tamarnet - שיחה 11:32, 31 בדצמבר 2011 (IST)
replies: text: :'הדמוקרטיה הראשונה בהיסטוריה' - רומא היתה רפובליקה, אבל המשטר לא היה דמוקרטי. עטדד Freiherr - שיחה 22:38, 26 באפריל 2021 (IDT)
thread_title:  הערך מוטה לטובת יוליוס קיסר 

message: אין זה מדויק שיוליוס קיסר מינה את הורקנוס להיות הכוהן הגדול על היהודים . מכיוון שפופמיוס מינה את הורקנוס השני בשנת 63 לפנה"ס לתפקיד זה. יוליוס קיסר אישר מחדש את תפקידו ואישר את הפיכת התפקיד הזה, ואת תפקיד האתרנך לתפקידים שושלתיים, היינו, שצאצאיו יירשו את התפקידם הללו.
ניתן לראות זאת בספר קדמוניות היהודים, 14, 76, ובקדמוניות היהודים 14, 195. 
האם הכותב\ת מודע לעניין זה?
replies: text: לערכים בוויפקדיה לא תמיד יש כותב אחד ויחיד. ניתן לראות בגרסאות קודמות מי כתב מה. גילגמש • שיחה 21:11, 24 באפריל 2012 (IDT)
נכון, אבל האם לשנות את העובדה, או שמא אני לא מודע למשהו שהכותב שכתב את זה כן יודע, אין זה משנה כמה כותבים יש לערך.
Gyb1993 - שיחה 21:13, 24 באפריל 2012 (IDT)

text: אם יש לך מקור טוב כמו קדמוניות היהודים, שנה ותוסיף הערת שוליים. גילגמש • שיחה 21:21, 24 באפריל 2012 (IDT)
thread_title:  מינויו  של הורקנוס השני 

message: קראתי את הערך בעיון וגיליתי בו בעיות חמורות שמונעות את המשך הופעתו ברשימת הערכים המומלצים. אפרט אותן כאן:
*כתוב ואני מצטט: "משפחתו של קיסר לא הייתה עשירה על פי הסטנדרטים של האצולה הרומית. איש מהמשפחה לא הגיע לדרגה בכירה, אם כי אביו של קיסר הצליח לבסס את מעמדה הכלכלי של המשפחה" - אמנם נכון, אך קיסר לא היה הומו נוביס, מה שמשתמע מהכתוב. מדובר במשפחה פטריקית שבגלל מזל רע הייתה קשורה לסיעה שהפסידה במלחמת האזרחים בין סולה למאריוס. בגלל זה איש מהם לא הגיע למשרה בכירה, אך לא נכון לומר שמדובר במשפחה אלמונית. מדובר במשפחה פטריקית ומתוקף כך מוצאו של קיסר מהאצילים ביותר שיכולים להיות.
*תיאור מלחמת האזרחים לוקה בחסר. למעשה, הייתה סדרה שלמה של מלחמות אזרחים שנמשכו החל מתקופת האחים הגרקכים בסוף המאה השנייה לפנה"ס עד קרב אקטיום כ-100 שנה לאחר מכן שבו הביס אוקטביאנוס, לימים אוגוסטוס את אנטוניוס. יש להראות את ההקשר הנכון של מלחמת האזרחים של סולה ומאריוס. ככל הנראה צריך להקדים פרק רקע קצר שיסביר לקוראים את המצב ברומא בתקופה זו.
*כתוב ואני מצטט: "קיסר שב לרומא עם מותו של סולה, בשנת 78 לפנה"ס. הוא החל בקריירה כעורך דין פרטי, והיה ידוע בסגנונו הרטורי המשובח ויציאתו כנגד בעלי משרות מושחתים" - ברומא לא היו משרדי עורכי דין וקיסר לא היה עורך דין במובן המקובל כיום של המקצוע הזה. יש ללטש את הפרט הזה, כי הוא חשוב לקריירה שלו.
*כתוב ואני מצטט: "הצלחתו הובילה לגל של שמועות בדבר רומן הומוסקסואלי עם מלך ביתיניה, ניקומדס הרביעי. על פי ההיסטוריון סויטוניוס רומן זה היה לכתם מתמיד על שמו והביא לכינויים כגון "פילגש המלך" או "המסעד הפנימי של ערש המלך"." - טענתו של סווטוניוס כבודה במקומה מונח, אך יחסים הומוסקסואליים היו לא מקובלים בעיקר על האריסטוקריה המסורתית של רומא ונחשבה למנהג זר שמוצאו מיוון. כמו שהיו אריסטוקרים שהתנגדו להשפעת התרבות היוונית, היו כאלה שתמכו בזה. האחרונים ניצחו ובסופו של דבר התרבות הרומית שאבה המון מהתרבות היוונית. צריך להראות את הדבר בהקשרו הנכון. 
*כתוב ואני מצטט: "בדרכו נחטף קיסר על ידי פיראטים בים התיכון. כשאלה דרשו כופר של 20 כיכרות כסף" - כמה זה "20 כיכרות כסף". זה הרבה או מעט? צריך להסביר בערך. (למעשה מדובר בסכום גדול מאוד)
*כתוב ואני מצטט: "שנת 63 לפנה"ס הייתה שנה קשה הן בחיי הרפובליקה הרומית הגוססת והן בחייו של קיסר" - גוססת? לא ממש גוססת. יותר חיה ובועטת. קיסר היה זה שחיסל את הרפובליקה. אלמלא הוא אי אפשר לדעת כמה זמן זה עוד היה נמשך כל הסיפור שם.
*הפרק "הטריאומווירט הראשון והמלחמות בגאליה" - אמנם נכון שזה הטריאומווירט הראשון וזה שמו המקובל, והשני כונן אחרי מותו של קיסר, אך הקורא עשוי להתבלבל ולחשוב שהיה עוד אחד בתקופת חייו של קיסר. צריך לשקול מה לעשות עם זה.
*כתוב ואני מצטט: ". קיסר ידע כי אם ייכנע לדרישות אלו, ישוב לרומא ללא צבאו, וייגרר למשפטים פומביים שיסתיימו באובדן הקריירה הפוליטית שלו, בהגלייתו או אף בגרוע מכך" - פרשנות שצריכה תמיכה ממקורות מהימנים. וגם ביקורת מודרנית: האם לחשש של הקיסר הייתה אחיזה במציאות או שהיא פרי מוחו הקודח?
מלבד הערות נקודתיות אלה (סקרתי רק מקצת הבעיות הנקודתיות. קריאה מדודקת של הטקסט תעלה בעיות נוספות)
יש בעיות חמורות בהרבה.
* הערך מתאר בצורה פשטנית מאוד וקצרה מאוד את עיקרי פועלו הצבאי של הקיסר. כל המלחמה הארוכה בגאליה שנמשכה תשע שנים זוכה בקושי לשתי פסקות דלות בתוך פרק קצר ממילא. מדובר במסע מלחמה מרהיב שדורש התייחסות הרבה יותר גדולה.
* גם פרק מלחמת האזרחים לוקה בחסר. התיאור דל מאוד ולא מתאר את גודל הניצחון (הוא ניצח צבאות שהיו גדולים משמעותית מכוחותיו)
* גם פרק השלטון לוקה בחסר. היו דיקטטורים לפני קיסר, אך לא היו אחריו. הוא שבר את הרפובליקה בצורה כזאת שהיא לא השתקמה יותר לעולם. איש לא הצליח לעשות את זה לפניו, אף שניסו. מדובר במבנה פוליטי שהחזיק מעמד כ450 שנה. כיצד עשה זאת? הערך לא מצליח לתאר את זה.
*פרק "קיסר איש האשכולות" דל ביותר. מדובר בטקטיקן מבריק, נואם מוכשר וסופר מצטיין. "המלחמות הגאליות" שימשו ספר לימוד לסטודנטים ללטינית כי הוא נכתב בצורה משובחת כל כך. אין ניתוח של התכונות האלה בפרק.
* חסר פרק על חייו האישיים. הפרטים אודות הפרט הזה נעלמים בתוך הערך ולא באים לידי ביטוי.
לסיכום: מדובר בערך לא טוב שאין אפשרות להמשיך את הכללתו ברשימת הערכים המומלצים. אם לא יהיה טיפול נאות, אזום תהליך של הסרת ההמלצה. גילגמש • שיחה 16:43, 14 במאי 2012 (IDT)
replies: text: אני מסכים. המדובר בערך שהומלץ בשנת 2005, כאשר הסטנדרטים היו שונים. אין לי בעייה להסיר את ההמלצה, אבל אני מבקש שאם מצאת בערך בעיות נקודתיות שניתן לתקן, אנא תקן אותן. אציין כי בעבר עלתה הצעה להסיר את הערך מרשימת המומלצים, ושני משתמשים נכבדים הצביעו כנגדה . פומפריפוזה - שיחה 08:53, 15 במאי 2012 (IDT)
replies: text: :בהמשך להצעתו של פומפריפוזה כתבתי את מלחמת גאליה ואת מלחמת האזרחים של יוליוס קיסר. ערכים אלה מרחיבים על שתי המלחמות החשובות שניהל בחייו ונותנות רקע ראוי לפעילותו. גילגמש • שיחה 06:44, 10 בספטמבר 2014 (IDT)
thread_title:  בעיות בערך 

message: מה זאת אומרת, אף אחד מהמשפחה לא הגיע למשרה בחירה קונסול ופראיטור אינן משרות בכירות?
replies: text: מחקתי את הטעות הזאת גילגמש • שיחה • גם אני משתתף במיזם העשור! 06:52, 11 בינואר 2013 (IST)
thread_title:  שאלה אישית 

message: ערך לא ממצא ולא ממוסמך כראוי. אתן דוגמה אחת, המדגישה יותר מכל את המצב של הערך: הקשר המפורסם שלו עם קלאופטרה לא מתואר בפרק נפרד, אלא יש התייחסות קצרה בתוך הטקסט: "אז יצא קיסר לאלכסנדריה... מכיוון ששהה במקום עם צבאו מצא עצמו מעורב במלחמות השושלתיות על כס מלכות מצרים, והכריע לטובת קלאופטרה השביעית, עמה ניהל רומן שהביא ללידת בן בשם קיסריון". - זהו.  זה הכל. "הכריע לטובת קלאופטרה השביעית, עמה ניהל רומן שהביא ללידת בן בשם קיסריון" - על אחד מהקשרים הרומנטיים המפורסמים בהיסטוריה. גם שאר החלקים בערך לא טובים. למשל אין דיון במנהיגותו הצבאית. חסרים פרטים רבים נוספים. גילגמש • שיחה 17:34, 5 באוקטובר 2013 (IDT)
replies: text: מסכים עם גילגמש. הערך במצב ממש תמוה יחסית לערך מומלץ 13 הערות שוליים, מתוכן 7 מרוכזות בחלק על יחסו של קיסר ליהודים, וכל ההערות הן מאותו הספר. כך לא ממסכמים ערך על אחת הדמויות הידועות והמפורסמות בהיסטוריה האנושית. גם הסגנון הלשוני הוא מאד פרובוקטיבי לעיתים, ומודרני מדי עד כדי זלזול בקורא. אני אדגים באמצעות הפרק הראשון של הערך "ילדות, נעורים וקריירה מוקדמת": "משפחתו של קיסר לא הייתה עשירה על פי הסטנדרטים של האצולה הרומית, אם כי אביו של קיסר הצליח לבסס את מעמדה הכלכלי של המשפחה" - אין דבר כזה מעמד כלכלי ברומא של המאה ה-1 לפסה"נ. יש נחשבת יותר ונחשבת פחות בעיקר עקב מעורבות והשפעה בפוליטיקה. לכסף אין שום קשר לבחינה האם משפחה היא איתנה ומשפיעה או לא. ציטוט נוסף מאותו הפרק מתייחס למעשיו של סולה הדיקטטור שניצח את דודו של יוליוס בקרב על השליטה ברומא: "כך, כאשר הסתבר כי סולה הוא המנצח במלחמת האזרחים והחל במסע טיהורים," "מסע טיהורים" זה מושג מודרני. אין לו כל מקום בערך על יוליוס קיסר. ניתן לטעון שסולה ניקה את כל התפקידים החשובים ברומא מתומכיו של גאיוס מריוס (הדוד של יוליוס), אבל לכתוב מסע טיהורים.. זה נשמע מוזר. }בקשר לרומן שאולי ניהל קיסר עם מלך ביתניה נכתב: "הצלחתו הובילה לגל של שמועות בדבר רומן הומוסקסואלי עם מלך ביתיניה," " במשך כל ימיו גילה תאווה למין הנשי והיה ראוי לכינוי שכינהו קוריו האב בסנאט "בעלן של כל הנשים ואשת כל הגברים", אולם פרשיות האהבים הרבות שלו לא פגעו בפופולריות של קיסר בקרב העם, ואף נחשבו בעיני העם כחלק מחינו." ניסוח סנסציוני ומודרני בעיקרו. לא כך מדווחים הדברים הללו במקורות העתיקים, וניתן להתשמש בלשון פחות צהובה ויותר ביקורתית כלפי דיווחים אלו, אחרי הכל מדובר על מנהיג בתקופת הרפובליקה הרומית ולא על כוכב רוק אמביוולנטי משנות ה-70 של המאה ה-20. "הוא החל בקריירה כעורך דין פרטי," אין דבר כזה עורך דין פרטי ברומא! יש טריבון ויש קוואיסטור, שאכן עוסקים בפרקטיקות משפטיות, אבל בוודאי שלא נקרא לאנשים שמחזיקים במשרות אלו ברומא העתיקה עורכי דין.בקיצור, הסגנון הלשוני מאד מודרני, יחד עם טענות רבות ללא כל מקורות הממסמכים אותן, וניסוח קלוקל בחלקים מסויימים מלמדים באופן חד משמעי בעיני שהערך רחוק מאד מלהיות ערך מומלץ. אני אף הייתי שוקל למחוק אותו כליל ולכתוב אותו מהתחלה, שכן עבודת השיקום של הערך יכולה להיות משמעותית ארוכה יותר מפשוט לכתוב מחדש בצורה רצינית יותר.גארפילד - שיחה 14:49, 6 באוקטובר 2013 (IDT)
replies: text: :אני מסכים עם כל ההערות מלבד הטיהור. אני לא חושב שזה ניסוח לא מקובל. זה בדיוק מה שהוא עשה... לנקות את השורות זה לטהר... אין בזה משהו מודרני בעיני. גילגמש • שיחה 15:56, 6 באוקטובר 2013 (IDT)
replies: text: ::אני דווקא חושב ש"מסע טיהורים" זה מושג שמתכתב עם השלטון של סטאלין או של מאו דזה דונג, זו האסוציאציה שזה עושה לי בכל אופן. במחקר המודרני נהוג לקרוא למעשים האלו של סולה "הפרוסקריפציות" תרגום מילולי - רשימות מתנגדים. הוא הכין רשימות של המתנגדים לו ודאג לסלקם ממוקדי ההשפעה. אבל ייתכן שזה עניין של טעם. גארפילד - שיחה 16:41, 6 באוקטובר 2013 (IDT)
replies: text: :::זה סמנטיקה, בכל אופן, כדאי לבדוק מה כתוב בערך על סולה ולעדכן שם. גילגמש • שיחה 16:52, 6 באוקטובר 2013 (IDT)
thread_title:  הערות מרשימת ההמתנה 

message: בפרק הביוגרפיה מופיעה הפסקה הבאה
האם ״משרת הכהונה״ מתייחס למינויו כפונטיפקס מקסימוס? אם כן רצוי שיהיה קישור לערך זה וכן להוסיף מועד המינוי. ״כהונה״ קיבל משמעויות מודרניות אחרות.
כמו כן, האם מעבר המגורים ראוי לציון במקום זה? זה סוטה מהתיאור הכרונולוגי ונראה כפרט טריוויה. Laugh Tough - שיחה 13:45, 7 בדצמבר 2013 (IST)
replies: text: אני לא יודע לגבי ציון מעבר המגורים (הפרט לא זכור לי בעל פה ויש לבדוק אותו בספרות), אבל הכוונה היא כמובן למשרת "פונטיפיקוס מקסימוס". גילגמש • שיחה 14:01, 7 בדצמבר 2013 (IST)
thread_title:  שאלת הבהרה למידע בתחילת הערך 

message: אני מתקשה להבין מדוע פומפיוס וקראסוס היו זקוקים ליוליוס קיסר כשותף פוליטי שלישי כאשר הקימו את הטריאומווירט הראשון. בעת הקמת הטריאומווירט קיסר היה עדיין פוליטיקאי בעל השפעה קטנה יחסית ברומא, למרות מוצאו המשפחתי המכובד. אם קרסוס ופומפיוס נזקקו לתמיכתו כקונסול, הם יכלו לתמוך במועמדות של אישיות אחרת לכהונה זו. ההסבר היחיד שעולה בדעתי הוא קשריו של קיסר עם הסיעה הפופולארית והאהדה הציבורית לה זכה בקרב ההמון העירוני ברומא. אבל אני לא בטוח גם בנקודה זו. אשמח אם מישהו יוכל להסביר לי את העניין, שנראה לי תמוה. אגב, מעניין לציין, שפומפיוס וקרסוס נבחרו ביחד לכהן כקונסולים הן בשנת 70 לפנה"ס (הפעם הראשונה בה גיבשו שותפות פוליטית) והן בשנת 55 לפנה"ס. איש שלום - שיחה 16:53, 28 בדצמבר 2013 (IST)
replies: text: הסיבה עד כמה שהבנתי ממקורות היא אכן קשריו ההדוקים לפופולרים. וזה לא רק זה - קיסר דחף את עצמו בכוח, זה לא שהם חיפשו בנרות איזה פופולארי אחד ובמקרה נתקלו בקיסר. אני שוקל כרגע את כתיבתו של הערך על הפוליטיקה ברופבליקה הרומית או לחלופין ערך על הרפובליקה הרומית המאוחרת. אני אוסף כרגע חומר לערכים אלה, אם כי לא בטוח שאתפנה לזה, כי מדובר במשימה קשה וארוכה מאוד. אם אכתוב ערך על הפוליטיקה, זה יוסבר שם. גילגמש • שיחה 16:55, 28 בדצמבר 2013 (IST)
thread_title:  מדוע נכלל קיסר בטריאומיוורט הראשון 

message: מה ההגיון בלקשר את התאריכים בחודש לערך בלוח הגרגוריאני? יוליוס קיסר לא נרצח ב- 15 במרץ על פי הלוח הגרגוריאני. בנ"ל לגבי תאריך הלידה. לא עדיף פשוט לא לקשר? Ronam20 - שיחה 01:57, 22 בנובמבר 2019 (IST)
replies: text: אני מניח שהקישור היה אוטומטי, כרגיל, ולא יצרו אותו בכוונה. תרגיש חופשי לשנות. אבי גדור - שיחה 10:36, 22 בנובמבר 2019 (IST)
thread_title:  תאריכים 

message: אני חושב שקיימים מספר משפטים בערך אשר אופיים הוא לא אינציקלופדי. Itamarisr - שיחה 01:00, 27 בספטמבר 2020 (IDT)
replies: text: איזה משפטים? גילגמש • שיחה 05:42, 27 בספטמבר 2020 (IDT)
סברו הקושרים כי בהורגם את קיסר יזכו לאהדת ההמונים, הרי שטעו.
למשל משפטיפ כדוגמת זה. המזכירים ספר היסטוריה בעל אינטרפטציה אישית מאשר מקור ידע אובייקטיבי. Itamarisr - שיחה 02:22, 29 בספטמבר 2020 (IDT)
אני די חדש ובעל היסטוריית עריכה דלה אך כלל הערך על קיסר נראה לי לא מתאים Itamarisr - שיחה 02:23, 29 בספטמבר 2020 (IDT)

text: המשפט הזה מדויק עובדתית. מפנה אותך להרצאה של פרופ' סטראוס. . הערך באמת זקוק לעדכון ועריכה אבל החלק הספציפי הזה שהצבעת עליו תקין. גילגמש • שיחה 09:39, 29 בספטמבר 2020 (IDT)
thread_title:  בעיית ניסוח קלה 

message: כתוב שהוכנה שהוא נולד ב102 היא טענה מיושנת וכד' 
אבל כפי שהבנתי מלא מלומדים סוברים דווקא שזוהי השנה בה הוא נולד (מומזן אלכסנדר שור וכד) לעמת זאת הטענה שהוא נולד ב100 היא טענה של סויטוניוס (כך כותב שור בהערה לתרגומו) Samuelcaligula - שיחה 12:32, 6 באפריל 2022 (IDT)
replies: text: להסתמך על מומזן זה לא רציני. גילגמש • שיחה 16:03, 7 באפריל 2022 (IDT)
replies: text: :על מי הסתמך הכותב ?? אשמח לעיין בכתביו. Samuelcaligula - שיחה 21:51, 7 במאי 2022 (IDT)
thread_title:  שנת לידה. 

message: שלום עורכים יקרים,
מצאתי קישור חיצוני אחד או יותר ביוליוס קיסר שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.livius.org/caa-can/caesar/caesar00.html נמצא כקישור שבור. מומלץ להוסיף https://web.archive.org/web/20151104084830/http://www.livius.org/caa-can/caesar/caesar00.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 23:50, 7 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: אשמח לדעת 149.106.144.150‏ 21:10, 10 בינואר 2024 (IST)
thread_title:  איך הוא השפיע על החברה??